บาทเปิด 32.60/61 จับตากนง.
เงินบาทเปิด 32.60/61 เซอร์ไพร์สสิงคโปร์ผ่อนคลายนโยบายการเงิน จับตากนง.
28 ม.ค. 2558

เงินบาทเปิด 32.60/61 เซอร์ไพร์สสิงคโปร์ผ่อนคลายนโยบายการเงิน จับตากนง. 
นักบริหารเงิน เปิดเผยว่า เงินบาทเปิดตลาดที่ระดับ 32.60/61 บาท/ดอลลาร์ อ่อนค่าจากเย็นวานนี้ที่ปิดตลาดที่ระดับ 32.54/55 บาท/ดอลลาร์ ทั้งที่ข้อมูลเศรษฐกิจสหรัฐยังอ่อนแอ แต่ประเด็นที่มีผลกระทบให้เงินบาทอ่อนค่าเช้านี้คือประเทศสิงคโปร์ประกาศนโยบาย Cut Slope เพดานเงินสิงคโปร์ ทำให้เป็นประเด็นใหม่ที่เข้ามาเซอร์ไพรส์ตลาดและอาจมีผลต่อการตัดสินใจของที่ประชุมคณะกรรมการนโยบายการเงิน (กนง.) 
"เรื่องสิงคโปร์เป็นเรื่องใหม่ที่เซอร์ไพร์สตลาด อาจกระทบต่อการตัดสินใจของ กนง.ในวันนี้...ที่คิดไว้อยู่ในใจอาจจะต้องมาพิจารณาใหม่" นักบริหารเงิน ระบุ 
นักบริหารเงิน คาดวันนี้เงินบาทจะเคลื่อนไหวในกรอบระหว่าง 32.40-32.70 บาท/ดอลลาร์
"ต้องรอดูการตัดสินใจของ กนง.วันนี้"